
పూంచ్లో ప్రాణాలు కోల్పోయిన ఇద్దరు సైనికులుపుల్వామా/న్యూఢిల్లీ, జూన్ 22: ఉగ్రవాద సంస్థ లష్కరే తాయిబాకు భద్రతా బలగాలు గట్టి షాక్ ఇచ్చాయి. పుల్వామా జిల్లాలో గురువారం ఆరుగంటలు జరిగిన ఎన్కౌంటర్లో ముగ్గురు మిలిటెంట్లను హతమార్చాయి. ఈ నేపథ్యంలో జరిగిన నిరసనల్లో తవ్సీఫ్ హసన్వనీ(28) అనే యువకుడు మృతి చెందాడు. అతను రాళ్లు రువ్వే ఘటనల్లో తరచూ పాల్గొంటాడని, పది కేసులు నమోదయ్యాయని పోలీసులు చెప్పారు. లష్కరే కీలక కమాండర్ మజీద్ మీర్ సహా ముగ్గురు మిలిటెంట్ల కదలికలపై సమాచారం అందడంతో కాకపొరా ప్రాంతంలోని ఓ ఇంటిని బలగాలు చుట్టుముట్టాయి. ఈ సందర్భంగా జరిగిన ఎన్కౌంటర్లో ఆ ముగ్గురినీ జవాన్లు మట్టుబెట్టారు. కాగా, పూంచ్ జిల్లాలో పాకిస్థాన్ బ్యాట్ (బోర్డర్ యాక్షన్ టీమ్) చొరబాటును భారత సైన్యం తిప్పికొట్టింది. ఈ ఆపరేషన్లో ఇద్దరు సైనికులు ప్రాణాలు కోల్పోయారు. సైన్యం సాయుధులైన ఇద్దరు చొరబాటుదారులను మట్టుపెట్టింది. వీరిలో ఒకరి మృతదేహాన్ని ‘బ్యాట్’ తరలించుకుపోయింది. ఇలా ఉండగా, పాకిస్థాన్లోకి పొరపాటున ప్రవేశించిన నలుగురు భారతీయులను ఆ దేశం వెనక్కి పంపింది. పాక్ సైన్యం వారిని వాఘా సరిహద్దులు దాటించి.. సరిహద్దు భద్రతా దళానికి(బీఎస్ఎఫ్) అప్పగించింది. అంతకుముందు భారత్ 13 మంది పాకిస్థానీ ఖైదీలను విడిచిపెట్టింది. వారిలో ఇద్దరు పిల్లలు ఉన్నారు.

poonchlo praanaalu kolpoina iddaru sainikulupulvama/newdhilly, joon 22: ugravaada samstha lashkare taayibaaku bhadrata balagaalu gatti shak ichayi. pulwama jillaalo guruvaram aarugantalu jarigina encounterlo mugguru militentlanu hatamaarchaayi. ee nepathyamlo jarigina nirasanallo tavsif hasanvanee(28) ane yuvakudu mruti chendaadu. atanu raallu ruvve ghatanallo tarachuu palgontadani, padi kesulu namodayyaayani poliisulu cheppaaru. lashkare keelaka commander majeed meer sahaa mugguru militentla kadalikalapai samacharam andadamtho kakapora praantamlooni oo intini balagaalu chuttumuttaayi. ee sandarbhamgaa jarigina encounterlo aa muggurini javaanlu mattubettaaru. kaga, poonch jillaalo pakisthan byat (border action team) chorabaatunu bhaarata sainyam tippikottindi. ee aapareshanlo iddaru sainikulu praanaalu kolpoyaru. sainyam saayudhulaina iddaru chorabaatudaarulanu mattupettindi. veerilo okari mrutadehaanni ‘byat’ taralinchukupoyindi. ilaa undagaa, paakisthaanloki porapaatuna pravesinchina naluguru bhaaratheeyulanu aa desham venakki pampindi. pak sainyam vaarini vagha sarihaddulu daatinchi.. sarihaddu bhadrata dalaaniki(bsf) appaginchindi. antakumundu bharat 13 mandi paakisthaanii khaideelanu vidichipettindi. vaarilo iddaru pillalu unnaaru.